**Тэма 1**

**Чалавек і прырода**

**Урок 1**

**Народныя загадкі пра з`явы прыроды**

**Мэта:**

* на канец урока вучні пазнаёмяцца з вучэбным дапаможнікам, яго вокладкай, сітэмай умоўных абазначэнняў, назвай новага раздзела падручніка, пашыраць уяўленні пра загадку, як жанр вуснай народнай творчасці, будзе выхоўвацца цікавасць да фальклору;

**Задачы:** створыць умовы па фарміраванні ўмення прагназаваць змест раздзела па яго назве;

* актывізаваць веды вучняў пра паганскае свята Купалле і Папараць-кветку;
* створыць сітуацыю поспеху ў групавой рабоце пры складанні кластара для развіцця пазнавальнай актыўнасці вучняў;
* выхоўваць любоў і павагу да спадчыны, мінулага.

**Абсталяванне:** падручнік; лісты для групавой работы па складанні кластара; карткі з назвамі якасцей чалавека; малюнкі свята Купалле, прыроды, адгадак загадак; трэк Чайкоўскага “Восень. Верасень”; мультымедыйная ўстаноўка.

**Ход урока**

**І. Арганізацыйны момант.**

– Добрай раніцы, дарагія дзеці! Мне вельмі прыемна бачыць вас падрыхтаванымі да нашага першага ўрока. Пасля летніх канікул мы зноў адпраўляемся ў падарожжа па Краіне Ведаў. Хай гэты год прынясе вам поспех ва ўсім.

**ІІ. Паведамленне тэмы ўрока і актывізацыя ведаў вучняў.**

У гэтым навучальным годзе мы будзем працаваць па новым падручніку. Калі ласка, разгледзьце падручнік, яго вокладку. Як вы думаеце, чаму на вокладцы падручніка змешчаны гэты малюнак? Аб чым ён сведчыць? Якая гэта пара года? Як вы пра гэта здагадаліся? Звярніце ўвагу на ўмоўныя абазначэнні. Каб даведацца аб тым, колькі тэм размешчана ў падручніку на што трэба звяртаць увагу? Так, на колер старонак. Бо кожная тэма мае свой колер. А так сама колькасць раздзелаў можна палічыць у “Змесце” падручніка ў канцы кнігі. (настаўнік вучыць знаходзіць назвы раздзелаў у “Змесце” падручніка).

*Работа ў парах.* Я прапаную вам разгледзець назвы раздзелаў і скласці “Разумную карту для вандравання”, якая будзе нагадваць Папараць-кветку. Паразважайце: што вы паставіце ў сярэдзіне кветкі, а што будзе на пялёстках.

*Карэкцыйная работа.* А што вы ведаеце пра Папараць-кветку? (Адказы вучняў)

Папараць-кветка служыць ключом для спасціжэння цудаў ночы паганскага свята Купалле. Дарэчы, на якое падпальвалі кола воза і падымаліся на шост, які сімвалізаваў Сонца.

*Дадатковы матэрыял.*

*З Купаллем звязана шмат дзіўных легенд і паданняў. У народзе верылі, што ў гэтую ноч рэкі свецяцца асаблівым прывідным святлом, а ў іх водах купаюцца душы памерлых у абліччы русалак. Па зямлі ходзяць ведзьмы, ведзьмакі і духі, якія імкнуцца нашкодзіць чалавеку, расліны і звяры размаўляюць, а сонца на досвітку "гуляе".*

*Убачыць гэтыя цуды, зразумець мову звяроў і птушак можна з дапамогай кветкі папараці, па павер'ях заквітаюць за ўсё на імгненне раз у год. Ён даваў звышнатуральную здольнасць бачыць будучыню і знаходзіць схаваныя скарбы свету, але займець яго мог толькі вельмі смелы чалавек. Пошук "папараць-кветкі" - адзін з самых таямнічых рытуалаў купальскай ночы.*

*На Купалле беларусы праводзілі яшчэ шмат сімвалічных абрадаў:*

*-купальскія вянкі*

*-збор гаючых траў і кветак, якія набываюць у гэтую ноч асаблівую сілу;*

*-рытуал ачышчэння агнём (праз купальскае вогнішча людзі скакалі, у ім спальвалі колесо- "сонца", вопратку хворых, старыя рэчы);*

*-варажба на будучыню (дзяўчыны пускалі па вадзе купальскія вянкі);*

*-абрадавую вячэру;*

*-рытуалы абароны дамоў і палёў ад нячыстай сілы;*

*-прашэнне багатага ўраджаю і дастатку;*

*-абрадавыя песні і карагоды, шумныя вясёлыя гульні;*

*-рытуал ачышчэння вадой на досвітку, мыццё расой.*

*Здаўна ў Купалле ўдзельнічалі ўсе жыхары паселішчаў ад малога да вялікага, бо толькі ўсеагульнае выкананне абрадаў забяспечвала дабрабыт.*

*https://www.belarus.by/ru/travel/ethno-tourism/kupalle*

Калі мы збяром усе пялёсткі Папараць-кветкі, а гэта значыць добра вывучым матэрыял раздзелаў падручніка, то зможам стаць разумнейшым, па-сапраўднаму свабоднымі і шчаслівымі людзьмі, якія жывуць у згодзе з усім навакольным светам.

Да дошкі выклікаюцца 2 вучні, якім прапануецца расставіць назвы тэм у кластары. Астатнія вучні правяраюць сваю работу ў парах.

Пялёсткі «Папараць-кветкі», дзе ў сярэдзіне дзеці ставяць чалавека, а з бакоў тэмы падручніка:

Зробім вынік: мы працягнем знаёміцца з гісторыяй, культурай і традыцыямі нашага народа, прыгажосцю і велічнасцю нашай прыроды. Таму мэта нашага ўрока - навучыць ЧАЛАВЕКА, кожнага з нас, жыць у згодзе з прыродай, вывучаць гісторыю, культуру і традыцыі свайго народа.

# *Папараць-кветка*

**Аўтар** [***Зорка Купальская***](https://www.stihi.ru/avtor/cupalskayaz)

*https://www.stihi.ru/2011/12/07/4786  
  
Як адшукаць сваю Папараць-Кветку,  
Усе таямніцы Сусвету спазнаць?  
Кажуць, яна распускаецца ўлетку,  
У ноч на Купалу патрэбна шукаць…  
   
І зразумець мову птушак і кветак,  
Што кажа дрэўца, што дожджык пяе,  
Цуды-загадкі…Нашэптвае ветрык:  
Сіла такая ёсць толькі ў яе.  
  
Можна на пошукі страціць паўвека,   
Знікне   надзея, здароўе, спакой.  
Ведаю – у Сэрцы яна чалавека   
І не існуе ніякай другой.  
  
І не шукаю ні у лесе, ні ў свеце,  
Веру я шчыра ў адзіны адказ:  
Папараць-Кветка - у кожнага ў Сэрцы,  
А распускаецца   ў свой пэўны час.  
  
У Сэрцы адкрытым яна расцвітае,  
Там, дзе пануюць каханне і лад,  
Там ні маны, ні зімы не бывае,  
Толькі сапраўдных дзівос зоркапад.*

**ІІІ. Вывучэнне новага матэрыялу.**

Скажыце дзеці, з якім раздзелам мы знаёмімся першым? (Адказы вучняў.) Так, бо чалавек- гэта частка чаго?... прыроды.

Я прапаную вам адкрыць падручнік на ст. 3 і прачытаць разважанні аб прыродзе Я. Коласа.

Чаму аўтар параўноўвае прыроду з найцікавай кнігай, якая раскрыта перад нашымі вачыма. Ці ўсё могуць яе "прачытаць"? І як чытаецца гэтая кніга?

Ці ўсё людзі бачаць адно і тое ж? Ці ўсе яны пра гэта распавядаюць аднолькава? Чаму так адбываецца?

Не. Кожны чалавек, прапусціўшы праз сваё ўспрыманне, сэрца прыкмячае толькі сваё і знаходзіць свае словы для перадачы гэтай інфармацыі. І наша задача, з дапамогай твораў аўтараў ПАГЛЯДЗЕЦЬ НА СВЕТ ВАЧЫМА ІНШЫХ ЛЮДЗЕЙ, паназіраць за тымі словамі і яркімі выразамі, якія яны выкарыстоўвалі для перадачы сваіх пачуццяў, эмоцый, настрою, інфармацыі і г.д.

Што лічыць шчасцем пісьменнік? (Умець адгадваць напісы прыроды.) Што яшчэ адгадваюць акрамя з`яў прыроды? (Загадкі.) Дзеці, можа вы скажыце, з чым мы будзем працаваць на ўроку? (Разгадваць загадкі пра прыроду.)

Якая тэма ўрока атрымаецца, калі аб'яднаць словы «ПРЫРОДА» і «ЗАГАДКА»?

Дзякуючы дапытлівасці свайго розуму, чалавек вучыцца жыць. Прырода задае загадкі, а чалавек- .... разгадвае. Здараецца так, што часам адзін чалавек не можа разгадаць загадкі.Тады яму патрэбна дапамога іншых. Таму на ўроках вы часта будзеце працаваць у групах.

*Франтальнае апытанне.* А зараз я прапаную вам выбраць ўменні чалавека, якія дапамогуць яму разгадваць загадкі.

Прыбярыце з дошкі карткі з нявернымі адказамі. Выберыце тыя якасці, якія лічыце патрэбнымі.

Карткі: разумець схаваны сэнс, дыхаць, назіральнасць, цікаўнасць, начытанасць, эрудыт, кемлівасць, логіка, увага да слова, ведаць крылатыя выразы, умець параўноўваць і аналізаваць, спяваць, танцаваць, размаўляць, абменьвацца ведамі і г.д.

*Работа з падручнікам.* Зараз я прапаную вам адкрыць падручнікі на ст.4 і прачытаць аб тым, над чым мы будзем працаваць на працягу вывучэння гэтага раздзелу. (Вучань чытае услых.)

Дзеці, як чалавек можа перадаць стан прыроды, яе асаблівасці?

Давайце паразважаем. Да нас прыйшлі госці. Дапамажыце ім назваць (вызначыць) сваю дзейнасць, з дапамогай якой яны паказваюць свае адносіны да прыроды. Злучыце левы і правы слупок.

|  |  |  |
| --- | --- | --- |
| Паэт |  | Выконвае танец |
| Пісьменнік | Піша вершы, паэмы |
| Музыкант | Складае музыку |
| Мастак | Беражэ прыроду |
| Вучань | Піша апавяданні, казкі і г.д. |
| Танцор | Малюе карціны |
| І г.д. |  |

Так, усе людзі берагуць прыроду, паэты складаюць вершы, пісьменнікі пішуць апавяданні; мастакі малююць карціны, а музыканты складаюць музыку пра хараство прыроды.

Я прапаную вам разгледзець рэпрадукцыю карціны Юрыя Корнікава “Залатая восень”(с 4 паручніка)

*Франтальнае апытанне.* Свае ўражанні ад разгляду рэпрадукцыі раскажыце, адказваючы на пытанні, змешчаныя на ст. 4–5 падручніка.

**Фізкультхвілінка пад музыку Чайкоўскага “Восень. Верасень”.**

**(кюар код для прослушіванія с сайта**

**https://ipleer.fm/song/46029361/CHajkovskij\_-\_Vremena\_goda\_-\_Osen\_Sentyabr.\_Ohota\_Oktyabr.\_Osennyaya\_pesnya\_Noyabr.\_Na\_trojke/)**

**IV. Замацаванне вывучанага.**

Раскажыце аб з`явах прыроды, якія вы ведаеце.

1.Прачытайце загадкі на гэту тэму (с. 5). Дзеці адгадваюць загадкі, з літар-падказак складаюць адгадкі і пад малюнкамі, змешчанымі на дошцы, падпісваюць гэтыя адгадкі. Можна прапанаваць вучням перакласці загадкі і адгадкі на рускую мову, параўнаць іх.

Настаўнік спецыяльна дае на два малюнка болей, каб да пакінутых дзеці склалі па схеме прапанаванай у падручніку свае загадкі.

Малюнкі: хмара( туча), вясёлка (радуга), раса (роса), лёд у палонцы (лёд в полынье), рэха (эхо). Дадатковыя малюнкі: Папараць-кветка, сонца.

2. Назавіце раней вывучаныя загадкі на уроках літаратурнага чытання. Дзеці, звярніце ўвагу на схему складання загадак пра з’явы прыроды (с.6 падручніка) Паспрабуем скласці некалькі загадак.( Адказы дзяцей)

Напрыклад: Што гарыць без полымя? (Сонца)

**V. Падвядзенне вынікаў урока. Рэфлексія.**

Дзеці, прапаную паразважаць, што натхняе людзей на стварэнне загадак, вершаў, апавяданняў ці казак аб прыродзе?

Ці добра яны робяць,ствараючы загадкі, вершы, апавяданні? Чаму?

Кажны урок мы будзем збіраць “зярняты ведаў”.

Аб чым новым вы даведаліся на ўроку?

Я прапаную паўтарыць элементы складзенага кластара (раздзелы падручніка), узгадаць, чаму раздзел “Чалавека і прыроды” вывучаецца першым; высветліць, які чалавек зможа скласці загадкі, апісаць навакольны свет (з апорай на эпіграф да радзелу); чаму аўтар параўноўвае прыроду з найцікавай кнігай, якая раскрыта перад нашымі вачыма.

**VI. Ацэнка работы вучняў.**

Дзеці, вы малайцы. З вамі было прыемна працаваць.

Настаўнік ацэньвае працу вучняў.

**VII. Інструктаж па выкананні дамашняга задання.**

С. 6 падручніка, скласці 2–3 загадкі з апорай на схему складання аб з`явах прыроды.